Cilj ovih smjernica je davanje jasnog upustva svim potencijalnim podnosiocima projekata i zainteresovanim subjektima o procesu podnošenja projektnih prijedloga u okviru javnog poziva za organizacije civilnog društva/nevladine organizacije za predaju prijedloga projekata.

1. **Opći cilj poziva za predaju prijedloga projekata i prioriteti**

Opći cilj prijedloga projekata koji se mogu predati u okviru Javnog poziva je jačanje partnerstva između organizacija civilnog društva i Općine Centar Sarajevo izgradnjom svijesti o korisnosti međusobne saradnje i podsticanje održivog dijaloga, a sve u cilju pružanja boljih usluga u lokalnoj zajednici.

**Prioritetna područja definisana su u skladu sa strateškim dokumentima Općine Centar Sarajevo (dokumenti se mogu preuzeti na web stranici Općine Centar Sarajevo).**

Općina Centar Sarajevo poziva organizacije civilnog društva/nevladine organizacije registrovane za obavljanje naučnoistraživačke djelatnosti na bilo kojem nivou vlasti u Bosni i Hercegovini, koje imaju sjedište na području Općine Centar Sarajevo da dostave prijedloge projekata kojim mogu odgovoriti ciljevima Općine Centar Sarajevo.

Projektni prijedlog treba da odgovori na navedene oblasti:

1. Zaštita okoliša,
2. Umjetna inteligencija,
3. Robotika i mehatronika,
4. Cyber security.
5. **Iznosi finansijskih sredstava (grantova) za projekte**

Na ovaj javni poziv može se predati projekat čiji je zahtijevani budžet maksimalno 100.000,00 KM.

Općina Centar Sarajevo zadržava pravo da ne dodijeli dostupna finansijska sredstva, ukoliko prispjeli projektni prijedlozi ne zadovoljavaju kriterije.

Grantom koji se dodjeljuje u okviru ovog poziva mogu se finansirati administrativni troškovi i troškovi osoblja u maksimalnom iznosu od 20% od zahtijevanog iznosa (Budžetske stavke: 1. ljudski resursi, 2. putovanje/prijevoz i 3. uredski troškovi), projekti koji se baziraju na investicionim ulaganjima, adaptaciji ili izgradnji kapitalnih objekata, ili na kupovinu opreme u iznosu od 30%, ostatak finansijskih sredstava trebalo bi predvidjeti za programske aktivnostiprojekta (Budžetske stavke: 4. projektni troškovi 5. vidljivost 6. ostali troškovi – indirektni troškovi), od kojih u maksimalnom iznosu od po 5% može predvidjeti za troškove vidljivosti i ostale (indirektne) troškove, od ukupne vrijednosti odobrenog budžeta.

1. **Opšte informacije o pozivu za predaju prijedloga projekata**

**Obavezna dokumentacija** dostavlja se **u jednom štampanom primjerku i putem e-mail adrese nvo@centar.ba** , te treba da sadrži sljedeće dokumente **:**

### **Projektni prijedlog** (word format Aneks 1)

### **Pregled budžeta/proračuna** (excel format - Aneks 2)

### **Matrica logičkog okvira** (word format - Aneks 3)

### **Plan aktivnosti i promocije** (word format - Aneks 4)

|  |
| --- |
| *Napomena: Navedena dokumentacija je obavezna, kao i korištenje formi koje su date u sklopu ovog Javnog poziva. Korištenje drugih formi u sklopu osnovne dokumentacije i/ili nepotpuna obavezna dokumentacije će biti razlog za diskvalifikaciju.* |

**Dodatna dokumentacija** je obavezan dio projektne dokumentacije i treba biti kompletirana kako bi prijedlog projekta mogao biti evaluiran. Uz set obavezne dokumentacije dodatna dokumentacija se dostavlja samo putem e-mail adrese i treba da sadrži slijedeće skenirane dokumente:

* važeće rješenja o registraciji organizacije u BiH (za nosioca projekta/podnosioca i eventualne partnere na projektu) iz koga je vidljivo da su programski ciljevi udruženja usmjereni prema podučavanju i usavršavanju mlađih uzrasta (učenika i studenata) iz raznih nastavnih i naučnih oblasti,
* statuta organizacije (podnosilac projekta i partneri),
* identifikacijski broj,
* uvjerenje o izmirenim poreskim obavezama,
* uvjerenje o izmirenim doprinosima za zaposlene, ako ima zaposlenih u organizaciji (ako nema zaposlenih priložiti izjavu da nema zaposlenih),
* popunjena forma Administrativni podaci o podnosiocu prijedloga projekta (word format - Aneks 5),
* popunjena Finansijska identifikaciona forma (word format - Aneks 6),
* popunjena i potpisana Izjava o podobnosti (word format - Aneks 7),
* završni godišnjeg finansijskog izvještaja za 2022. godinu (dokument bilans stanja i bilans uspjeha) koji je ovjeren od strane nadležne agencije za finansijsko poslovanje i licenciranog i ovlaštenog knjigovođe,
* opisni izvještaj o realizovanim projektima za prethodnu godinu za ranije osnovane organizacije, odnosno program rada za tekuću ili narednu godinu za novoosnovane organizacije,
* detaljne informacije o aplikantu, voditelju i članovima istraživačkog tima i njihovoj referentnosti u vezi sa pripremom i realizacijom projekta (CV i dokazi o ranije ostvarenim uspjesima, nagradama i priznanjima vezanim za realizaciju naučno-istraživačkih programa i projekata),
* za eventualne projektne aktivnosti koji će se realizovati u obrazovnim institucijama, obavezno je dostaviti saglasnost/odobrenje ili dokaz da je predat zahtjev nadležnom ministarstvu i školi,
* izjava da udruženje raspolaže osnovnom opremom koja omogućava realizaciju planiranog projekta,
* izjavu da će obezbijediti sredstva iz drugih izvora potrebna za finansiranje troškove zakupa dodijeljenog objekta/poslovnog prostora i komunalnih režija,
* popunjena Lista za provjeru (word format - Aneks 8).

U slučaju da projekt bude odobren originali gore navedenih dokumenata mogu biti traženi na uvid.

1. **Ko može aplicirati?**

Učešće u ovom javnom pozivu otvoreno je za organizacije civilnog društva/nevladine organizacije registrovane za obavljanje naučnoistraživačke djelatnosti na bilo kojem nivou vlasti u Bosni i Hercegovini, koje imaju sjedište na području Općine Centar Sarajevo i upisane u Spisak omladinskih udruženja Općine Centar Sarajevo .

Potencijalni podnosioci projekata ne mogu učestvovati u pozivu ili dobiti grantove ukoliko uz prijedlog projekta ne dostave potpisanu izjavu o podobnosti (Aneks 7).

Podnosioci projekata će biti isključeni iz učešća u pozivu ili iz dodjeljivanja grantova ako su u trenutku poziva za predaju prijedloga projekata:

1. subjekti sukoba interesa;
2. krivi za davanje lažnih informacija strani ovlaštenoj za ugovore, koje su potrebne kao preduslov za učestvovanje u pozivu za predaju prijedloga projekata ili ako nisu dostavili potrebne informacije;
3. pokušali doći do povjerljivih informacija, uticali na komisiju za evaluaciju ili stranu ovlaštenu za ugovore tokom procesa evaluacije poziva za predaju prijedloga projekata.
4. **Partnerstva i podobnost partnera**

Podnosioci projekta mogu aplicirati samostalno ili u partnerstvu sa drugim organizacijama civilnog društva/nevladine organizacijama.

**Partnerske organizacije**

Partneri na projektu mogu biti druge organizacije civilnog društva. Ukoliko partneri podnosioca učestvuju u kreiranju i implementaciji projekta, troškovi koje oni naprave potpadaju pod ista pravila, kao i oni koje napravi sam podnosilac prijedloga, što znači da partnerske organizacije moraju zadovoljiti iste uslove podobnosti kao i podnosilac. Ako se prijavi u partnerstvu, „podnosilac“ će biti vodeća organizacija, a ako bude izabran kao ugovorna strana „korisnik“, snosit će u potpunosti pravnu i finansijsku odgovornost za izvršenje projekta. Izjava o partnerstvu mora biti ispravno popunjena i predana istovremeno sa aplikacijom/prijavom.

**Saradnici**

Druge organizacije i/ili institucije koje su neophodne kako bi se osigurala uspješna realizacija mogu biti uključene u projekat (škole, vrtići, muzeji i sl.). Ovakve organizacije, institucije mogu dati doprinos u realizaciji projektnih aktivnosti, aline mogu biti korisnici sredstavakoja se dodjeljuju putem ovog javnog poziva.

1. **Trajanje**

**Trajanja projekta je 12 mjeseci od dana potpisivanja ugovora.**

1. **Lokacija**

Projekat će se realizovati u prostoru/objektu u vlasništvu Općine Centar Sarajevo, a čija lokacija će biti prilagođena ciljnoj grupi - mladi Općine Centar Sarajevo.

1. **Vrste projekata**

Projekat koji će se finansirati treba biti pripremljen u skladu sa javnim pozivom tj. treba obuhvatiti sve navedene oblasti.

Projekt bi se trebao sastojati od nezavisnih operativnih aktivnosti sa jasno formulisanim operativnim ciljevima, ciljnim grupama i planiranim ishodima.

Projekti trebaju biti integrisani na način da metodološki set aktivnosti, kreiran da ostvari određene specifične ciljeve i rezultate unutar ograničenog vremenskog okvira.

**Finansiranje općeg programa rada (redovne aktivnosti) organizacije aplikanta ili nekog od partnera na projektu nije predviđeno kroz ovaj javni poziv.**

**Sljedeće aktivnosti neće biti finansirane kao dio projektnog prijedloga po ovom javnom pozivu:**

* koje predstavljaju individualna sponzorstva/stipendije za školovanje ili za učestvovanje u radionicama, seminarima, konferencijama, kongresima, trening kursevima;
* koje su usmjerene prema vjerskim ciljevima i aktivnostima;
* koje su usmjerene prema političkim aktivnostima;
* koje su namijenjene za isključivu dobit pojedinca, odnosno koje nemaju značaj za širu društvenu zajednicu;
* dodjeljivanje humanitarne pomoći (humanitarni paketi, direktne novčane ili materijalne pomoći, i sl.);
* dodjeljivanje novčanih nagrada učesnicima/korisnicima u projektu ili nakon projekta;
* koje se zasnivaju na dodjeljivanju sredstava trećoj strani.

Ukoliko gore navedene aktivnosti čine okosnicu projekta, evaluaciona komisija će projekte diskvalifikovati.

**Evaluaciona komisija će po sljedećim osnovama diskvalifikovati projekte koji nisu u skladu sa javnim pozivom:**

* Projekat udruženja koje nije izvršilo svoje obaveze po ranije odobrenim projektima finansiranim iz budžeta Općine;
* Projekat koji se isključivo odnosi na jednokratne manifestacije, osim u slučajevima kada su dio trajnijeg i sveobuhvatnijeg projekta, projekti koji se odnose na povremene konferencije, osim ako su neophodne za uspješnu implementaciju projekta;
* Projekat koji se odnose na finansiranje redovnih aktivnosti podnosioca projektnog prijedloga ili njihovih partnera,
* Finansiranje projekta koji je već u toku ili je završeni;
* Projekat koji traje kraće od predviđenog trajanja projekata po ovom javnom pozivu,
* Projekat čiji zahtijevani budžet prelazi maksimalnih 100.000,00 KM;
* Projekat koji se baziraju na investicionim ulaganjima, adaptaciji ili izgradnji kapitalnih objekata ili na kupovinu opreme u iznosu većem od 30%;
* Projekat kojima je predviđen dio administrativnih troškova (ljudski resursi, putovanja/prijevoz, kancelarijski troškovi) veći od 20% od ukupnih troškova projekta;
* Projekat koji nije namijenjen mladim Općine Centar Sarajevo;
* Projekat koji ima diskontinuitet u realizaciji aktivnosti (jedan ili više mjeseci u toku trajanja projekta nisu predviđene aktivnosti na projektu);
* Projekat udruženja koji ne dostavi izjavu da je u mogućnosti obezbijediti (iz ličnih sredstava ili sredstava drugih donatora) sredstva potrebna za finansiranje troškove zakupa prostora i komunalnih režija,
* Projekat čija dokumentacija nije dostavljana na propisanim obrascima te čiji budžet nije u skladu sa pravilima ovog javnog poziva.

1. **Gdje i kako preuzeti i poslati aplikacije**

Dokumentacija i informacije vezane za prijavu na Javni poziv za općinu Centar Sarajevo mogu se preuzeti sa službene web stranice općine [www.centar.ba](http://www.centar.ba).

Popunjena aplikacija sa kompletnom dokumentacijom dostavlja se na dva načina:

Set dodatne dokumentacije dostavlja se elektronskim putem na email: [nvo@centar.ba](mailto:nvo@centar.ba),

Aplikacija sa obaveznom dokumentacijom dostavlja se u štampanoj formi putem protokola (lično ili preporučenom poštom) u periodu od ponedjeljka do petka, u zatvorenoj koverti na adresu:

Služba za obrazovanje, društvene djelatnosti, kulturu i sport Općine Centar Sarajevo

Ulica Mis Irbina br. 1

**„Javni poziv organizacijama civilnog društva/nevladinim organizacijama za sufinansiranje naučnoistraživačkih projekata“**

Rok za predaju aplikacija je **21. decembar 2023. godine, do 16 sati.**

Aplikacije koje budu pristigle poslije navedenog roka biti će razmatrane jedino u slučaju da poštanski žig ukazuje na datum i vrijeme slanja prije zvaničnog isteka roka.

Aplikacije poslane na bilo koji drugi način **neće biti uzete u razmatranje**.

Vanjska strana koverte mora sadržavati naziv poziva za predaju prijedloga projekata, puno ime i adresu aplikanta, puni naziv projekta i riječi **“Ne otvarati prije zvaničnog otvaranja”**.

Aplikanti bi prije predaje prijedloga projekta trebali potvrditi da je aplikacija kompletna, tako što će ispuniti listu za provjeru (aneks 8) koja je sastavni dio aplikacije.

**NAPOMENA: Dostavljena aplikacija, odnosno projektna dokumentacija ostaje u arhivi jedinice lokalne samouprave i ne vraća se aplikantu.**

1. **Evaluacija i odabir prijedloga projekata**

Projektne prijedloge razmotrit će i procijeniti Komisija za ocjenjivanje i odabir projekata. Komisiju čine dva predstavnika/ce Općine Centar Sarajevo, dva predstavnika/ce radnih tijela općinskog vijeća Općine Centar Sarajevo i jedan predstavnik organizacija civilnog društva sa područja Općine Centar Sarajevo.

Komisija za ocjenu i odabir projekata će vršiti procjenu u sljedećim fazama:

1. Ispunjavanje administrativnih uslova

* Potvrda da je aplikacija/prijava sadrži obaveznu dokumentaciju koja je kompletno popunjena - kao takva može biti evaluirana;
* Dokumentacija dostavljena u traženom broju primjeraka na propisan način;

1. Ispunjavanje uslova koji se tiču podnosioca prijedloga, partnera i aktivnosti

* Potvrda da podnosilac prijedloga, partneri (i saradnici, ako postoje), kao i aktivnosti, ispunjavaju uslove navedene u Smjernicama javnog poziva- poglavlja 5, 6, 7, 8, 9. i 10;

1. Procjena kvaliteta projekta i finansijska evaluacija.

Procjena kvaliteta projekta, uključujući i predloženi budžet, vršit će se u skladu sa kriterijima utvrđenim u tabeli za ocjenjivanje, koja je sastavni dio ovog dokumenta. Postoje dvije vrste kriterija za evaluaciju: kriteriji za odabir i kriteriji za dodjelu sredstava.

Cilj kriterija za odabir je da pomognu procjenu finansijskih i operativnih sposobnosti aplikanata kako bi se osiguralo da oni:

* imaju stabilna i dovoljna finansijska sredstva za vlastiti rad tokom cjelokupnog perioda implementacije projekta;
* posjeduju profesionalne sposobnosti i kvalifikacije potrebne za uspješnu implementaciju kompletnog projekta. Ovo se odnosi i na partnere podnosioca prijedloga.

Kriteriji za dodjelu sredstava omogućavaju da se kvalitet predatih projekata procijeni na osnovu postavljenih oblasti, a sredstva odobre po osnovu aktivnosti koje maksimiziraju opći efekat samog javnog poziva za predaju prijedloga projekata. Kriteriji se odnose na značaj predloženog projekta, usaglašenost projekta sa ciljem poziva i prioritetnim oblastima, kvalitet projekta, očekivane rezultate, održivost projekta i racionalnost traženih sredstava.

Molimo vas da obratite pažnju na sljedeće bitne informacije:

**Sistem bodovanja:** Kriteriji ocjenjivanja podijeljeni su na sekcije i podsekcije.

**Svaka podsekcija se obavezno ocjenjuje ocjenama između 1 i 5 na sljedeći način: 1 = veoma loše; 2 = loše; 3 = odgovarajuće; 4 = dobro; 5 = veoma dobro.**

Svaki član komisije potpisuje svoju individualnu tabelu za ocjenjivanje, a svi članovi zajedno potpisuju zbirnu tabelu za svaki projektni prijedlog. Rangiranje projektnih prijedloga se vrši na način da je prvoplasirani projektni prijedlog onaj koji ima najveći zbir bodova zatim slijedi projekat sa prvim sljedećim nižim zbirom bodova i tako do najnižeg zbira osvojenih bodova.

Samo projekti koji su dobili preko 50 bodova će biti razmatrani za finansiranje, jer projektni prijedlozi ispod ovog praga nisu zadovoljili postavljene standarde te bi efikasnost njihove provedbe mogla biti upitna.

Projektni prijedlog sa najvećim brojem osvojenih bodova će biti finansiran.

**Napomena o Sekciji 1. Finansijski i operativni kapacitet podnosioca prijave**

Ukoliko je ukupan zbir u Sekciji br.1 niži od 10 bodova, projekt će biti isključen iz daljeg evaluacionog procesa, jer je procijenjeno da OCD nema minimalne kapacitete za kvalitetnu implementaciju predloženog projekta.

**Napomena o Sekciji 2. Relevantnost**

Ukoliko je ukupan zbir u Sekciji 2, niži od 18 bodova, projekt će biti isključen iz daljeg evaluacionog procesa, jer ovakva procjena podrazumijeva da, iako podnosilac prijave zadovoljava finansijske i operativne kapacitete, sama projektna ideja nije relevantna niti u skladu sa definisanim prioritetima iz javnog poziva, te ne utiče u dovoljnoj mjeri na zadovoljavanju potreba lokalne zajednice.

**Tabela za evaluaciju**

|  |  |  |
| --- | --- | --- |
| **Sekcija** | **Maksimalan broj bodova** | **Ocjena** |
| **1. Finansijski i operativni kapacitet** | **15** |  |
| 1.1 Da li aplikant i partneri imaju dovoljno **iskustvo u upravljanju projektima**? | 5 |  |
| 1.2 Da li aplikant i partneri imaju dovoljne **stručne kapacitete**? (posebno poznavanje pitanja na koje se projekt odnosi) | 5 |  |
| 1.3. Da li aplikant i partneri imaju dovoljne **upravljačke kapacitete**?  (uključujući osoblje, opremu i sposobnost za upravljanje budžetom projekta)? | 5 |  |
| **2. Relevantnost** | **25** |  |
| 2.1. Koliko je projekt relevantan u odnosu na **cilj** i jedan ili više **prioriteta** javnog poziva?  Napomena: ocjena 5 (veoma dobro) može se dobiti samo ako se projekt odnosi barem na **jedan od prioriteta.** | 5 |  |
| 2.2 Koliko su jasno definisani i strateški odabrani oni koji su uključeni u projekt (posrednici, krajnji korisnici, **ciljne grupe**)? | 5 |  |
| 2.3 Da li su **potrebe ciljne grupe** i krajnjih korisnika jasno definisane i da li im projekt prilazi na pravi način? | 5 |  |
| 2.4 Da li projekt posjeduje **dodatne kvalitete**, kao što su inovativani pristup i modeli dobre prakse? | 5 |  |
| 2.5 Da li prijedlog zagovara **model politike baziran na pravima** i da li to ima uticaja na podređene grupe? (promocija jednakosti spolova i jednakih mogućnosti, zaštita prirodne sredine, inter-etnička suradnja, problematika omladine, itd) | 5 |  |
|  | | |
| **3. Metodologija** | **20** |  |
| 3.1 Da li su **plan aktivnosti** i predložene **aktivnosti** odgovarajuće, praktične i dosljedne ciljevima i očekivanim rezultatima? | 5 |  |
| 3.2 Koliko je konzistentan cjelokupan dizajn projekta? (a naročito, da li odražava analizu uočenih problema, moguće spoljne faktore ) | 5 |  |
| 3.3 Da li je nivo **uključenosti i angažovanje partnera u realizaciji** projekta zadovoljavajući? Napomena: ukoliko nema partnera, ocjena će biti **1** | 5 |  |
| 3.4 Da li projekt sadrži **objektivno mjerljive indikatore** rezultata aktivnosti? | 5 |  |
|  | | |
| **4. Održivost** | **25** |  |
| 4.1 Da li će aktivnosti predviđene projektom imati **konkretan uticaj** na ciljne grupe? | 5 |  |
| 4.2 Da li će projekt imati **višestruki uticaj**? *(uključujući mogućnost primjene na druge ciljne grupe ili implementaciju u drugim sredinama i/ili produžavanje efekata aktivnosti kao i razmjene informacija o iskustvima sa projekta)* | 5 |  |
| 4.3 Da li su očekivani rezultati predloženih aktivnosti institucionalno **održivi?** *(Da li će strukture koje omogućuju da se aktivnosti nastave postojati na kraju projekta? Da li će postojati lokalno “vlasništvo” nad rezultatima projekta?)* | 5 |  |
| 4.4Da li su očekivani rezultati predloženih aktivnosti **održivi**? (*kakav će biti strukturalni utjecaj provedenih aktivnosti – npr. da li će doći do poboljšanja pravne rgulative, metoda i pravila ponašanja, itd.)?* | 5 |  |
| 4.5 Da li je vjerovatno da će očekivani dugoročni rezultati imati utjecaja na lokalne ekonomske uslove i/ili kvalitet života u ciljnim područjima? | 5 |  |
|  | | |
| **5. Budžet i racionalnost troškova** | **15** |  |
| 5.1 Da li je odnos između procijenjenih troškova i očekivanih rezultata zadovoljavajući? | 5 |  |
| 5.2 Da li su predloženi troškovi **neophodni** za implementaciju projekta? | 5 |  |
| 5.3 Budžet  - da li je budžet jasan i da li uključuje i narativni dio? (omogućena opravdanost za tehničku opremu)  - da li je zadovoljen princip prema kom administrativni i troškovi osoblja ne prelaze 20% ukupnih troškova?  - gdje je primjenjivo, da li su priložene biografije i opisi radnih mjesta? | 5 |  |
| **Maksimalni ukupni zbir** | **100** |  |

**Obavještenje o odluci**

Rezultati će biti objavljeni na web stranici Općine Centar Sarajevo: [www.centar.ba](http://www.centar.ba), kao i na oglasnoj ploči u zgradi Općine Centar Sarajevo, u roku od 30 radnih dana od zatvaranja javnog poziva.

Svi aplikanti koji su predali prijedloge projekata, bit će obaviješteni u pisanoj formi, elektronskim putem, o odluci u vezi sa njihovim prijedlogom projekta.

**Uslovi koji se odnose na implementaciju projekta nakon odluke o dodjeli sredstava**

Nakon donošenja odluke o dodjeli sredstava (granta), organizaciji civilnog društva čiji je projekat odobren od strane Općine biti ponuđen odgovarajući ugovor za implementaciju projekta, te ugovor nadležne službe o najmu poslovnog prostora/objekta.

Prije potpisivanja ugovora Općina ima pravo od organizacije civilnog društva zatražiti da izvrši određene izmjene na projektnom prijedlogu kako bi se uskladio sa pravilima i procedurama implementacije.

**LISTA ANEKSA**

**Aneks 1** Projektni prijedlog

**Aneks 2** Pregled budžeta

**Aneks 3** Logički okvir rada

**Aneks 4** Plan aktivnosti i promocije

**Aneks 5** Administrativni podaci o aplikantu

**Aneks 6** Finansijska identifikaciona forma

**Aneks 7** Izjava o podobnosti

**Aneks 8** Lista za provjeru